Document ID: 32006D0588

KOMISJONI OTSUS,
29. august 2006,
millega määratakse aastateks 2006-2012 kindlaks nõukogu määruse (EÜ) nr 1782/2003 artikliga 10 ettenähtud ümbersuunamisest tulenevate summade jaotus liikmesriikide vahel
(teatavaks tehtud numbri K(2006) 3839 all)
(2006/588/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 10 lõike 3 esimest lõiku,
ning arvestades järgmist:
(1)
Komisjoni otsusega 2006/410/EÜ (2) kehtestati aastateks 2006-2012 summad, mis tulenevad määruse (EÜ) nr 1782/2003 artikli 10 lõikega 2 ette nähtud otsetoetuste vähendamiste kohaldamisest ning mis on eelarveaastateks 2007-2013 antud Euroopa maaelu arengu põllumajandusfondi (EAFRD) käsutusse.
(2)
Määruse (EÜ) nr 1782/2003 artikli 10 lõike 3 esimese lõiguga on kindlaks määratud kriteeriumid, mille alusel jaotatakse eespool nimetatud artikli lõikega 1 ettenähtud summad.
(3)
Komisjoni 21. aprilli 2004. aasta määrusega (EÜ) nr 796/2004 (millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid) (3) on kehtestatud kõnealuste summade jaotusmeetod liikmesriikide vahel, kasutades määruse (EÜ) nr 1782/2003 artikli 10 lõike 3 esimese lõiguga kindlaks määratud kriteeriume.
(4)
Määruse (EÜ) nr 1782/2003 artikli 10 lõike 3 teises lõigus on muu hulgas täpsustatud, et liikmesriik saab vähemalt 80 % summadest, mis toetuste ümbersuunamise tulemusel on kõnealuses liikmesriigis tekkinud ja kõnealuse määruse artikli 10 lõikega 4 on ette nähtud, et kõnealune protsent võib ulatuda kuni 90ni nendes liikmesriikides, kus ajavahemikus 2000-2002 oli suur rukkitoodang.
(5)
Nende kriteeriumide alusel tuleks liikmesriikide vahel aastateks 2006-2012 jaotada summad, mis tulenevad määruse (EÜ) nr 1782/2003 artikli 10 lõikega 1 ettenähtud ümbersuunamisest, võttes arvesse kõnealuse artikli lõikega 2 ettenähtud vähendamist.
(6)
Käesolevas otsuses sätestatud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Kohaldades määruse (EÜ) nr 1782/2003 artiklit 10, on aastateks 2006-2012 ümbersuunamisest tulenevad summad jaotatud liikmesriikide vahel vastavalt käesoleva otsuse lisas esitatud tabeliga.
Artikkel 2
Käesolev otsus on adresseeritud liikmesriikidele.
Brüssel, 29. august 2006

Labels: 19
5
6